
Obecný úrad
Stankovany 133, 034 92  Stankovany

Obec Stankovany v zmysle § 9 ods. 2 a 5, zákona 321/2025 Z.z. o štátnej správe a o zmene a doplnení niektorých zákonov (ďalej len: „zákon“):
v y h l a s u j e
výberové konanie na obsadenie funkcie riaditeľa/riaditeľky základnej školy s materskou školou
„Základnej škole s materskou školou, Stankovany 330, 034 92 Stankovany“

1. Požiadavky a predpoklady na činnosť vedúceho pedagogického zamestnanca: 
· kvalifikačné predpoklady na výkon pracovnej činnosti v príslušnej kategórii a v podkategórii učiteľ materskej školy
· spĺňa podmienky zaradenia do kariérového stupňa samostatný pedagogický zamestnanec (§ 39 ods. 3 b) zákona č. 138/2019 Z.z.),
· najmenej päť rokov pedagogickej činnosti (§7 ods. 5 zákona),
·   bezúhonnosť podľa § 15 ods. 1 zákona č. 138/2019 Z. z.,
·   zdravotná spôsobilosť na výkon funkcie podľa § 16 ods. 1 a 2 zákona č. 138 /2019 Z.z.,
·   ovládanie štátneho jazyka podľa § 17 ods. 1 a 2 zákona č. 138/2019 Z.z.,
· spôsobilosť na právne úkony v plnom rozsahu.
2. Ďalšie požiadavky: 
· znalosť legislatívy a právnych predpisov z oblasti školstva a riadenia školy,
· znalosť v oblasti pracovno-právnych a ekonomických vzťahov,
· zručnosti s prácou na PC (MS OFFICE, internetové zručnosti).
3. Projekt riadenia a rozvoja školy:
· písomný návrh projektu riadenia a rozvoja školy (v rozsahu 4 - 6 strán).
4. Požadované doklady: 
Doklady sa uchádzačom po výberovom konaní nevracajú (§9 ods. 7 zákona)
· žiadosť o zaradenie do výberového konania, 
· štruktúrovaný profesijný životopis, 
· overené kópie dokladov o požadovanom vzdelaní, 
· doklad o dĺžke vykonávania pedagogickej činnosti (§7 ods. 5 zákona),
· čestné vyhlásenie uchádzača o spôsobilosti na právne úkony v plnom rozsahu,
· potvrdenie o zdravotnej spôsobilosti vo vzťahu k výkonu činnosti, 
· čestné vyhlásenie uchádzača o bezúhonnosti podľa § 15 zákona č. 138/2019 Z.z.,
· čestné vyhlásenie, že nedošlo ku skutočnostiam podľa § 10 ods. 2 zákona vedúcim k nezaradeniu uchádzača do výberového konania, 
· čestné prehlásenie o pravdivosti všetkých údajov uvádzaných v žiadosti a jej prílohách,
· udelenie súhlasu/nesúhlasu o zverejnenie projektu riadenia a rozvoja školy podľa § 10 ods. 4 zákona (neudelenie súhlasu nie je dôvodom na nezaradenie uchádzača do výberového konania).
5. Spôsob a forma overenia riadiacich schopností a odborných vedomostí uchádzača:
· uchádzač bude prezentovať predložený návrh projektu riadenia ústnou formou a odpovedať na otázky výberovej komisie.
6. Uzávierka prijímania prihlášok, dátum a miesto podania:
· Žiadosť o zaradenie do výberového konania doručte na adresu: Obecný úrad Stankovany, Stankovany 133, 034 92 Stankovany, v uzavretej obálke, označenej heslom: „Výberové konanie – ZŠsMŠ Stankovany – NEOTVÁRAŤ“, najneskôr do 31.07.2026 do 13:00 hod. Rozhodujúci je dátum a čas fyzického doručenia vyhlasovateľovi, nie dátum podania na poštovú prepravu.  
7. Ďalšie informácie: 
· Informáciu o nakladaní a spracovaní osobných údajov prevádzkovateľom sú zverejnené na webovej stránke Obce Stankovany. Informácie k výberovému konaniu u starostu obce: telef. kontakt - +421 44 430 40 89, mobil  +421 908 156 522, e-mail: starosta@stankovany.sk.      
V Stankovanoch, 30. jún 2026                                                  

        JUDr. Vladimír Urban, PhD.
         starosta Obce Stankovany

